ইতিহাস এ কথারই সাক্ষ্য দেয় যে নিজেদের হীন স্বার্থ ও বর্ণবাদী চেতনার কারণেই ইউরোপ তথা পাশ্চাত্যের ষড়যন্ত্রের মাধ্যমে ফিলিস্তিন ভূখণ্ডে সৃষ্টি হয় এক অবৈধ রাষ্ট্র ইসরাইল। যে শক্তি তাদের সৃষ্টি করেছে সেই শক্তিরই প্রত্যক্ষ পৃষ্ঠপোষকতায় এখনো তারা টিকে আছে। ফলে ভূমিপুত্র নিরস্ত্র ফিলিস্তিনিদের ওপর জুলুম, নির্যাতন, হত্যাকাণ্ড চালিয়ে গেলেও ইসরাইল সরকারকে নিয়ন্ত্রণ করছে না কেউ। ইসরাইলি আগ্রাসন ও হত্যাকাণ্ডের বিরুদ্ধে যখন বিশ্ববাসী কিছুটা সরব হয় তখন কাগজে বক্তব্য প্রদান করে থাকে জাতিসংঘসহ পাশ্চাত্য শক্তি। গত ৬৬ বছর ধরেই প্রহসনমূলক এমন কর্মকাণ্ড দেখে আসছে বিশ্ববাসী। মজলুম, ফিলিস্তিনিরা আত্মরক্ষার্থে কিছু করলেই বিশ্ব মোড়লদের চোখে তা হয়ে ওঠে সন্ত্রাসী কর্মকাণ্ড। আর ইসরাইলের নৃশংস রাষ্ট্রীয় সন্ত্রাস যেন তারা দেখেও দেখতে পাচ্ছে না।